Suunnitteletko terassin tekoa kotiin tai mökille? Materiaaleja terassin tekoon on lukuisia, joten miten valita oikea. Jokainen Suomessa asuva tietää Suomen sääolosuhteet, terassimateriaalien tulee kestää pohjoismainen vaihteleva ilmasto. Tässä artikkelissa kerromme suosituimpien eri materiaalien hyvät ja huonot puolet ja niiden ekologisuudesta.

Kestopuu

Nimensä mukaisesti kestopuu on hyvä vaihtoehto, se kestää loistavasti Suomen monenlaiset sääolosuhteet. Kestopuu valmistetaan kotimaisesta männystä, joka painekyllästetään. Tästä syystä kestopuu lahoaa erittäin hitaasti ja sen käyttöikä on jopa viisi kertaa pidempi kuin kyllästämättömän puun. Pitkä käyttöikä tekee kestopuusta ekologisen, koska metsävarojen kulutus on vähäistä.

Kestopuuta on saatavilla useissa eri sävyissä sekä väreissä. Kestopuu on syytä pintakäsitellä, jotta terassi säilyy hyvänä pidempään. Kestopuun ainoana huonona puolena on, että se tulee pintakäsitellä vasta kuin puu on kuivunut. Pintakäsittelyyn käytetään puuöljyä, joka ei tule pysymään puun pinnassa, jos puu on edelleen märkää.

Lämpökäsitelty puu

Terassien rakennuksessa yleisin lämpökäsitelty puu on edelleen mänty, saatavana on myös saarnia. Lämpökäsitelty puu valmistetaan yli 160 asteen lämpötilassa, ja prosessissa käytetään vain vesihöyryä ja lämpöä. Prosessin aikana pihka poistuu puusta, ja korkea lämpö tekee siitä kestävämmän sääolosuhteita, lahoamista ja kosteutta vastaan. Lämpökäsitelty puu on kierrätettävissä, joten se on hyvin ympäristöystävällinen.

Lämpökäsitelty puu ei ole rakenteellisesti niin kestävää, joten puuhun kannattaa ennen asennusta porata reiät valmiiksi. Näin vältytään puun halkeiluilta tai hajoamiselta. Pintakäsittely auttaa tähän myös, lämpökäsitelty puu onkin syytä pintakäsitellä heti. Käsittelyyn tulee käyttää puuöljyä, vahaa tai muuta jossa on UV-suoja-ainetta mukana, jottei puun väri haalistu auringossa.

Lehtikuusi

Siperian lehtikuusi on loistava valinta terassin rakennukseen. Venäjän alueelta tuleva lehtikuusi on tiheää, ja se on melkein puolet painavampaa kuin kotimaiset kuusi tai mänty. Tästä syystä lehtikuusi on lujaa ja kestävää sekä helppokäyttöinen. Lehtikuusta ei tarvitse pintakäsitellä lainkaan, ja se onkin tunnettu harmahtavasta väristään. Koska kyseessä on tiheä puu, se imee huonosti pintakäsittelyaineita.

Accoya ja Kebony

Accoya ja Kebony on Suomessa harvinaisempi materiaali terassin rakennukseen, mutta maailmalla näitä käytetään paljon. Kummatkin materiaalit ovat käsiteltyä puuta ja kestävät hyvin erilaisia sääolosuhteita. Accoya on mäntyä, joka käsitellään etikka-anhydridihapolla, jolloin puussa tapahtuu kemiallinen reaktio. Accoya on siksi vettähylkivää ja siitä tulee käsittelyssä lujaa sekä kestävää. Accoya -mänty on ekologista ja myrkytöntä eikä sitä tarvitse huoltaa lainkaan. Puuta on testattu useissa eri sääolosuhteissa ja jos terassi rakennetaan maan päälle, materiaalin valmistaja lupaa sille 50 vuoden takuun.

Kebony on teknologia, joka on kehitetty Norjassa. Teknologia on myrkytön, ympäristöystävällinen, patentoitu menetelmä, jossa puu käsitellään biopohjaisella nesteellä. Tämä tekee puusta kestävän ja lujan, sekä prosessi parantaa lahonkestoa ja antaa puulle kauniin ruskean sävyn. Kebony valmistetaan pohjoismaisista puulajikkeista, ja teknologian ansiosta siinä ei kasva lainkaan lahoamista aiheuttavia sieniä. Puulla onkin 30 vuoden valmistajan takuu.

Komposiitti

Komposiitti valmistetaan yleensä kierrätetyistä materiaaleista. Komposiitti on kahden eri materiaalin, puun ja muovin, yhdistelmä, joka tekee laudoista hyvin kestäviä. Se kestää paremmin haalistumista ja naarmuuntumista sekä on hyvin iskunkestävää. Komposiittia on saatavilla monessa eri värissä, eikä sitä tarvitse huoltaa lainkaan. Sitä ei voi hioa lainkaan, joten jos komposiitti naarmuuntuu, puu tulee haalistumaan näiltä kohdin.

Yhteenveto

Terassin materiaaleja valitessa on hyvä ottaa huomioon, mihin terassi rakennetaan ja minkälaiset ovat paikan sääolosuhteet. Omat mieltymykset vaikuttavat varmasti, värejä ja sävyjä on lukuisia. Kaikki esitellyt materiaalit ovat kestäviä ja ympäristöystävällisiä, mutta jos terassi tulee mökille, kannattaa valita vähemmän huoltoa tarvitseva materiaali. Kannattaa konsultoida ammattilaista, jotta löydät parhaan mahdollisen vaihtoehdon terassiisi.